b'\n_START_ARTICLE_\nJanez Okorn\n_START_SECTION_\n\xc5\xbdivljenjepis\n_START_PARAGRAPH_\nLjudsko \xc5\xa1olo je obiskoval v \xc5\xa0kofji Loki, gimnazijo pa v Kranju, kjer je leta 1921 z odli\xc4\x8dnim uspehom maturiral. \xc5\xa0tudiral je teologijo. Zanimal se je za misijonska vpra\xc5\xa1anja. Bil je \xc5\xa1ibkega zdravja. V \xc4\x8detrtem letniku \xc5\xa1tudija je umrl za jetiko._NEWLINE_Med letoma 1921 in 1923 je v Mentorju objavil nekaj balad in ve\xc4\x8d pesmi v prozi. Pisal je tudi literarne glose, aforizme in skice iz svetovnega slovstva. V pesmih je opisoval zlasti Rusijo in kr\xc5\xa1\xc4\x8danski vzhod._NEWLINE_Bil je pripadnik modernega katoli\xc5\xa1kega gibanja. Sodeloval je pri publikacijah Kri\xc5\xbe na gori in Mladost. Objavljal je tudi pod psevdonimom Jo\xc5\xbee Strehar.'